Keratín

Keratíny je súhrnné označenie pre všetky bielkoviny, ktoré tvoria intermediárne filamentum, majú určité fyzikálno-chemické vlastnosti a sú tvorené v epiteloch ľubovoľných stavovcov (a žiadnych iných organizmov). Niekedy sa ako synonymné označenie používa názov rohovina (hovorovo alebo zastarano: roh), ale rohovina je skôr organická látka tvorená primárne keratínom (t.j. keratín a prímesy).

Charakteristika 
Keratíny patria medzi fibrilárne bielkoviny (skleroproteíny) (a teda aj medzi jednoduché bielkoviny). Sú nerozpustné vo vode a v roztokoch solí . Keratíny obsahujú uhlík, vodík, dusík, kyslík a okrem toho 1,5 - 4,5 % síry (a to v aminokyseline cystín), ktorá medzi makromolekovými reťazcami vytvára tzv. cystínové mostíky.

Výskyt 
V prírode sú hojne rozšírené, vyskytujú sa ako podstatná súčasť:
 pokožky - v rohovej vrstve - lat. stratum corneum, a 
 derivátov kože - t.j. v rohoch, kopytách, paznechtoch, pazúroch, nechtoch, srsti, chlpoch, vlne, vlasoch, perí, šupinách (hadov, rýb a jašteríc) a doskách panciera korytnačiek.

Referencie 

Bielkoviny